CELEX: 32005D0834
Language: fi
Date: 2005-11-08 00:00:00
Title: 2005/834/EY: Neuvoston päätös, tehty  8 päivänä marraskuuta 2005 , tietyissä kolmansissa maissa suoritettavien lajikkeiden ylläpitoa koskevien tarkastusten vastaavuudesta sekä päätöksen 2003/17/EY muuttamisesta

29.11.2005   
            
            
               FI
            
            
               Euroopan unionin virallinen lehti
            
            
               L 312/51
            
         NEUVOSTON PÄÄTÖS,
   tehty 8 päivänä marraskuuta 2005,
   tietyissä kolmansissa maissa suoritettavien lajikkeiden ylläpitoa koskevien tarkastusten vastaavuudesta sekä päätöksen 2003/17/EY muuttamisesta
   (2005/834/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 16 artiklan 1 kohdan,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 16 artiklan 1 kohdan,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (3) ja erityisesti sen 22 artiklan 1 kohdan b alakohdan,
   ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY (4) ja erityisesti sen 23 artiklan 1 kohdan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (5) ja erityisesti sen 37 artiklan 1 kohdan b alakohdan,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (6) ja erityisesti sen 20 artiklan 1 kohdan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Päätöksessä 97/788/EY (7) neuvosto vahvisti, että tietyissä kolmansissa maissa suoritetut lajikkeiden ylläpitoa koskevat tarkastukset antavat samat takeet kuin jäsenvaltioiden suorittamat tarkastukset.
            
         
               (2)
            
            
               Nämä tarkastukset antavat ilmeisesti edelleen samat takeet kuin jäsenvaltioiden suorittamat tarkastukset. Näiden tarkastusten olisi siksi katsottava edelleen vastaavan jäsenvaltioiden suorittamia tarkastuksia.
            
         
               (3)
            
            
               Päätöksen 97/788/EY voimassaolo on lakannut 30 päivänä kesäkuuta 2005. Jotta vältettäisiin kyseisten kolmansien maiden kanssa käytävän kaupan häiriintyminen, nyt esillä olevan päätöksen olisi tultava voimaan 1 päivänä heinäkuuta 2005.
            
         
               (4)
            
            
               Tämä päätös ei saisi estää peruuttamasta yhteisön vastaavuustoteamuksia tai jättämästä pidentämättä niiden voimassaoloa, jos niiden myöntämiseen edellytykset eivät täyty tai niiden täyttyminen on lakannut.
            
         
               (5)
            
            
               Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (8) mukaisesti.
            
         
               (6)
            
            
               Direktiivillä 2004/117/EY (9) siementen vastaavuutta koskevan yhteisön järjestelmän soveltamisala on ulotettu kaikentyyppisiin siemeniin, perussiemeniä aikaisemmista sukupolvista peräisin olevat siemenet mukaan lukien. Näin ollen on aiheellista muuttaa päätöstä 2003/17/EY (10), jotta kyseisen päätöksen säännökset olisivat yhdenmukaisia siementen pitämisestä kaupan annettujen direktiivien muutettujen säännösten kanssa,
            
         ON TEHNYT TÄMÄN PÄÄTÖKSEN:
   1 artikla
   Lajikkeiden ylläpitoa koskevat viralliset tarkastukset, joita liitteessä luetellut viranomaiset suorittavat kolmansissa maissa kunkin maan yhteydessä mainittujen direktiivien kattamille lajeille, antavat samat takeet kuin jäsenvaltioiden suorittamat tarkastukset.
   2 artikla
   Liitteeseen tehtävät muutokset, lukuun ottamatta taulukon ensimmäiseen sarakkeeseen tehtäviä muutoksia, on tehtävä 3 artiklan 2 kohdassa tarkoitettua menettelyä noudattaen.
   3 artikla
   1.   Komissiota avustaa päätöksen 66/399/ETY (11) 1 artiklalla perustettu maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea, jäljempänä ’komitea’.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
   Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi.
   3.   Komitea vahvistaa työjärjestyksensä.
   4 artikla
   Korvataan päätöksen 2003/17/EY 1 ja 2 artikla seuraavasti:
   
      ”1 artikla
      Viljelystarkastukset, jotka on tehty liitteessä I mainittujen lajien siemenviljelmillä mainitussa liitteessä luetelluissa kolmansissa maissa, katsotaan direktiivien 66/401/ETY, 66/402/ETY, 2002/54/EY ja 2002/57/EY mukaisesti tehtyjä viljelystarkastuksia vastaaviksi, jos
      
                  a)
               
               
                  liitteessä I luetellut viranomaiset ovat tehneet ne virallisesti tai ne on tehty näiden viranomaisten virallisessa valvonnassa;
               
            
                  b)
               
               
                  ne täyttävät liitteessä II olevassa A kohdassa säädetyt edellytykset.
               
            2 artikla
      Liitteessä I mainittujen lajien siemenet, jotka on tuotettu mainitussa liitteessä luetelluissa kolmansissa maissa ja jotka mainitussa liitteessä luetellut viranomaiset ovat virallisesti varmentaneet, katsotaan direktiivien 66/401/ETY, 66/402/ETY, 2002/54/EY ja 2002/57/EY mukaisia siemeniä vastaaviksi, jos liitteessä II olevassa B kohdassa säädetyt edellytykset täyttyvät.”
   
   5 artikla
   Tätä päätöstä sovelletaan 1 päivästä heinäkuuta 2005.
   Sen 4 artiklaa sovelletaan kuitenkin 1 päivästä lokakuuta 2005.
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä marraskuuta 2005.
      
         
            Neuvoston puolesta
         
         
            Puheenjohtaja
         
         G. BROWN
      
   
   
      (1)  EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18).
   
      (2)  EYVL 125, 11.7.1966, s. 2309/66. Direktiivi sellaisena kuin se on viimeksi muutettuna direktiivillä 2004/117/EY.
   
      (3)  EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).
   
      (4)  EYVL L 193, 20.7.2002, s. 12. Direktiivi sellaisena kuin se on viimeksi muutettuna direktiivillä 2004/117/EY.
   
      (5)  EYVL L 193, 20.7.2002, s. 33. Direktiivi sellaisena kuin se on viimeksi muutettuna direktiivillä 2004/117/EY.
   
      (6)  EYVL L 193, 20.7.2002, s. 74. Direktiivi sellaisena kuin se on viimeksi muutettuna direktiivillä 2004/117/EY.
   
      (7)  EYVL L 322, 25.11.1997, s. 39. Päätös sellaisena kuin se on viimeksi muutettuna komission päätöksellä 2004/120/EY (EUVL L 36, 7.2.2004, s. 57).
   
      (8)  EYVL L 184, 17.7.1999, s. 23.
   
      (9)  EUVL L 14, 18.1.2005, s. 18.
   
      (10)  EYVL L 8, 14.1.2003, s. 10. Päätös sellaisena kuin se on viimeksi muutettuna asetuksella (EY) N:o 885/2004 (EUVL L 168, 1.5.2004, s. 1).
   
      (11)  EYVL 125, 11.7.1966, s. 2289/66.
   
      LIITE
      
                  Maa (1)
                  
               
               
                  Tarkastuksista vastaava viranomainen
               
               
                  Direktiivit
               
            
                  AR
               
               
                  Secretaría de Agricultura, Ganadería, Pesca y Alimentación, Buenos Aires
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  AU
               
               
                  Australian Seeds Authority, Victoria
               
               
                  66/401/ETY
                  2002/55/EY
                  2002/57/EY
               
            
                  BG
               
               
                  Ministry of Agriculture and Forestry, Sofia
               
               
                  66/401/ETY
                  66/402/ETY
                  2002/54/EY
                  2002/55/EY
                  2002/57/EY
               
            
                  CA
               
               
                  Canadian Food Inspection Agency, Ottawa
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  CH
               
               
                  Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon
               
               
                  2002/55/EY
               
            
                  CL
               
               
                  Servicio Agrícola y Ganadero, Santiago
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  CS
               
               
                  National Laboratory for Seed Testing, Novi Sad
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  HR
               
               
                  Institute for Seed and Seedlings, Osijek
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  IL
               
               
                  Ministry of Agriculture Bet-Dagan
               
               
                  66/401/ETY
                  66/402/ETY
                  2002/54/EY
                  2002/55/EY
                  2002/57/EY
               
            
                  JP
               
               
                  Ministry of Agriculture, Forestry and Fisheries, 1-2-1 Kumigaseki, Chiyodaku, Tokyo
               
               
                  2002/55/EY
               
            
                  KR
               
               
                  Ministry of Agriculture, Forestry and Fisheries, Vegetables Division, Seoul
               
               
                  2002/55/EY
               
            
                  MA
               
               
                  Ministère de l’agriculture et de la mise en valeur agricole, Rabat
               
               
                  66/401/ETY
                  66/402/ETY
                  2002/55/EY
                  2002/57/EY
               
            
                  NZ
               
               
                  Ministry of Agriculture and Fisheries, Wellington
               
               
                  66/401/ETY
               
            
                  RO
               
               
                  Ministry of Agriculture and Food, Bucharest
               
               
                  2002/57/EY
               
            
                  TW
               
               
                  Council of Agriculture, Food and Agriculture Department, Taipei
               
               
                  2002/55/EY
               
            
                  US
               
               
                  United States Department of Agriculture, Beltsville, Maryland
               
               
                  66/401/ETY
                  66/402/ETY
                  2002/54/EY
                  2002/55/EY
                  2002/57/EY
               
            
                  UY
               
               
                  Ministerio de Ganadería, Agricultura y Pesca, Montevideo
               
               
                  66/401/ETY
                  66/402/ETY
                  2002/54/EY
                  2002/57/EY
               
            
                  ZA
               
               
                  Department of Agriculture, Pretoria (Tshwane)
               
               
                  66/401/ETY
                  66/402/ETY
                  2002/57/EY
               
            
         (1)  AR – Argentiina, AU – Australia, BG – Bulgaria, CA – Kanada, CH – Sveitsi, CL – Chile, CS – Serbia ja Montenegro, HR – Kroatia, IL – Israel, JP – Japani, KR – Korean tasavalta, MA – Marokko, NZ – Uusi Seelanti, RO – Romaia, TW – Taiwan, US – Amerikan yhdysvallat, UY – Uruguay, ZA – Etelä-Afrikka